armvectores/hy_wikipedia_2023 huggingface dataset:
Դավիթ (արքա)

Անվան այլ կիրառումների համար տե՛ս՝ Դավիթ (այլ կիրառումներ)
Դավիթ (եբրայերեն՝ דָּוִד, דָּוִיד‎, արաբ․՝ داوود‎‎ or داود‎ մ. թ. ա. մոտ 1040–970 թթ.), Իսրայելի և Հրեաստանի (Հուդա) միասնական թագավորության երկրորդ արքա (մ. թ. ա. մոտ 1003–970 թթ.)։ Գահի վրա հաջորդել է Սավուղին։ Հին Կտակարանում ներկայացված է որպես արդար թագավոր, թեև ոչ զուրկ սխալներից, ինչպես նաև որպես երևելի ռազմիկ (մենամարտում հաղթել է փղշտացի հսկա Գողիաթին), երաժիշտ և բանաստեղծ։ Նրան է վերագրվում մի շարք սաղմոսների հեղինակությունը։
Նրա կյանքի մասին հիմնական սկզբնաղբյուրներն են Հին Կտակարանի կանոնի Բ և Գ Թագավորաց, ինչպես նաև Ա Մնացորդաց գրքերը։
Համաձայն Նոր Կտակարանի՝ Դավթի տոհմից է սերում Հիսուս Քրիստոսը։


== Ծանոթագրություններ ==


== Գրականություն ==
Легенды и сказки о библейских царях Давиде и Соломоне. [Пересказал X. Н. Бялик]. Перевод с английского А. С. Рапопорт. М., Муравей, 2000.
Пински, Роберт. Жизнь Давида. М., Текст, 2008.
Israel Finkelstein, Neil Asher Silberman David and Solomon: In Search of the Bible's Sacred Kings and the Roots of the Western Tradition. — Free Press, Simon and Schuster, 2007. — 352 с. — ISBN 978-0-7432-4362-9 (անգլ.)
Милена Кирова. Давид, великия. История и мъжественост в еврейската Библия. Кн. 1. София, Сиела, 2011.
Սանտա Տերեզինիա (Բաիա)

Անվան այլ կիրառումների համար տե՛ս՝ Սանտա Տերեզինիա (այլ կիրառումներ) Սանտա Տերեզինիա (պորտ.՝ Santa Teresinha), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ֆեյրա դի Սանտանա գավառի կազմի մեջ։ Բնակչությունը կազմում է 8576 մարդ՝ 2006 թվականի տվյալներով։ Գրավում է 710,313 կմ2 տարածք։ Բնակչության խտությունը՝ 12,1 մարդ/կմ²։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 15.163.945,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.756,92 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,628 (տվյալները՝ ՄԱԿ-ի զարգացման ծրագրի)։
Բորովիչի (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ ԲորովիչիԲորովիչի (ուկրաիներեն՝ Боровичі), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Բորովիչի գյուղում բնակվում էր 148 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8715) 1995 OX1

(8715) 1995 OX1, աստերոիդ աստերոիդների հիմնական գոտում։ Հայտնաբերվել է 1995 թվականի հուլիսի 26-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,342532 ա. մ., առավելագույնը մոտենում է 1,8268 ա. մ. հեռավորության վրա և հեռանում 2,8583 ա. մ.։ Արեգակի շուրջ մեկ ամբողջական պտույտ է կատարում 1309,56 երկրային օրվա ընթացքում, իր ուղեծրով շարժվելով միջինում 0,274901 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8715) 1995 OX1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ցոլլի (այլ կիրառումներ)

Ցոլլի անունը կամ տերմինը կարող է վերաբերել հետևյալ հոդվածներին․

Ցոլլի - գյուղ Էստոնիայի Հաանյա շրջանի կազմում։
Ցոլլի - գյուղ Էստոնիայի Վասցելիինա շրջանի կազմում։
Գրիգոր Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Գրիգոր Էմիլի Խաչատրյան (հուլիսի 21, 1957(1957-07-21), Երևան, Հայկական ԽՍՀ, ԽՍՀՄ), դիմածնոտային վիրաբույժ։ Բժշկական ծառայության կապիտան (1990)։ Բժշկական գիտությունների թեկնածու (1996)։


== Կենսագրություն ==
Ավարտել է Երևանի պետական բժշկական համալսարանը (1979), վերապատրաստվել Մոսկվայի կենտրոնական գիտահետազոտական (1984), Լենինգրադի բժիշկների կատարելագործման (1986) համալսարաններում,Նանտի (Ֆրանսիա, 1989-1991), Տորոնտոյի (Կանադա) համալսարանական (1996) կենտրոններում. Բրյուսելի և Համբուրգի համալսարաններում (1998)։ 1978-1999 թվականներին աշխատել է Հայաստանի Կամոյի շրջանի Նորատուս գյուղում, Երևանի մանկական 4-րդ, 2-րդ, 2-րդ հիվանդանոցներում, Ա. Միքայելյանի անվան վիրաբուժության Փտական կենտրոնում, 1999 թվականից՝ Երևանի 3-րդ կլինիկական հիվանդանոցի բաժանմունքում, 2001 թվականից. միաժամանակ՝ Երևանի պետական բժշկական համալսարանի դիմածնոտային վիրաբուժության ամբիոնի վարիչ։
1991 թվականին և 1992-1994 թվականներին կամավոր ու գործուղումով մեկնել է ԼՂՀ. աշխատել է Շահումյանի և Ստեփանակերտի հիվանդանոցներում (նաև մանկական), Կարաչինայի, Վեփշենի բուժկետերում, կենտրոնական զինվորական հոսպիտալում։ Բուժել և վիրահատել է հարյուրավոր հիվանդ և վիրավոր ազատամարտիկների և խաղաղ բնակիչների։ Աշխատությունները վերաբերում են դիմածնոտային արատների և ձևախախտումների վիրաբուժական բուժմանը։
Ստավիշչանի

Ստավիշչանի (ուկրաիներեն՝ Ставищани), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Ստավիշչանի գյուղում բնակվում էր 399 մարդ։ Բնակավայրը զբաղեցնում է 0,224 կմ² տարածք։ Բնակչության խտությունը կազմում էր 1781,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գալինա Զոլոտովա

Գալինա Զոլոտովա (ռուս.՝ Галина Александровна Золотова, օգոստոսի 4, 1924(1924-08-04), Ժիտոմիր, Ուկրաինական ԽՍՀ, ԽՍՀՄ և Մոսկվա, ԽՍՀՄ - հուլիսի 2, 2020(2020-07-02), Մոսկվա, Ռուսաստան), խորհրդային և ռուս լեզվաբան, բանասիրական գիտությունների դոկտոր, պրոֆեսոր։ Ստոկհոլմի համալսարանի պատվավոր դոկտոր է, Ռուսաստանի Դաշնության գիտության վաստակավոր գործիչ, Չեխիայի, Բուլղարիայի և Ֆրանսիայի գիտական ընկերությունների պատվավոր անդամ։


== Կենսագրություններ ==
Պաշտպանել է «Բայական բառակապակցություններ և դրանց տեսակները ժամանակակից ռուսական գրական լեզվում» (1954) թեկնածուական և «Ժամանակակից ռուսաց լեզվի ֆունկցիոնալ շարահյուսության ուրվագիծը» (1971) դոկտորական ատենախոսություններ։
Գիտական հետաքրքրությունների շրջանակը ներառում է ռուսաց լեզվի ֆունկցիոնալ շարահյուսությունը և քերականությունը, իմաստաբանությունը, ոճաբանությունը, գեղարվեստական գրականության լեզուն։
Ամուսնացած է եղել արվեստաբան Յուրի Զոլոտովի հետ (1923-1996)։
Մահացել է 2020 թվականին։ «Московский комсомолец» տեղեկության համաձայն՝ Զոլոտովան մահացել է 96 տարեկանում ծերանոցում՝ սրտային անբավարարությունից։ Թաղվել է Խովանսկի գերեզմանում։


== Աշխատություններ ==
Ավելի քան 230 աշխատության հեղինակ է, այդ թվում․

Очерк функционального синтаксиса современного русского языка. — М., 1973, 2005, 2009. ISBN 978-5-397-00589-0.
Коммуникативные аспекты русского синтаксиса. — М., Наука, 1982, 6-е изд. М.,УРСС, 2009.
Синтаксический словарь. Репертуар элементарных единиц русского синтаксиса. — М., 1988, 2006. 2-е изд. ISBN 5-354-01147-7.
Коммуникативная грамматика русского языка (с соавторами) — М., 1998, 2004.
Русский язык. От системы к тексту. 10 класс (с соавт.). — М., Дрофа, 2002. Рец.:  Москвин В. П. Золотова Г. А., Дручинина Г. П., Онипенко Н. К. Русский язык: От системы к тексту. 10 класс: Учебное пособие для факультативных занятий в общеобразовательных учреждениях гуманитарного профиля. М., 2002 // Русская словесность. 2003. № 7. С. 73-75.


== Ծանոթագրություններ ==


== Գրականություն ==
Онипенко Н. К. Г. А. Золотова в современной лингвистической науке


== Արտաքին հղումներ ==
Գալինա Զոլոտովան Մոսկվայի պետական համալսարանի լեզվաբանության ֆակուլտետի կայքում
Վալյավա (այլ կիրառումներ)

Վալյավա, կարող է վերաբերել՝

Վալյավա - գյուղ, Ուկրաինայի Չեռնովցիի մարզի Կիցմանի շրջանում
Վալյավա - գյուղ, Ուկրաինայի Չերկասիի մարզի Գորոդիշչեի շրջանում
Ալեքսանդրպլաց

Ալեքսանդրպլաց (գերմ.՝ Alexanderplatz, բառացի` Ալեքսանդրի հրապարակ), Բեռլինի կենտրոնական հրապարակը։ Տրանսպորտային կարևոր հանգույց է, Գերմանիայի մայրաքաղաքի տեսարժան վայրերից մեկը։ Հետիոտնային հրապարակն ունի ուղղանկյան ձև, գտնվում է Միտտե թաղամասում` պատմական Քյոնիգսշտադտ շրջանում։ Բեռլինցիները հրապարակը հաճախ կրճատ անվանում են «Ալեքս»։ Հրապարակն օրական ընդունում է ավելի քան 360.000 մարդ։ Ալեքսանդրպլաց կայարանը սպասարկում է շրջանային ու քաղաքային գնացքները։ Հրապարակի տակ գտնվում է մետրոյի համանուն կայարանը։
1701 թվականից հրապարակը պաշտոնապես կոչվել է «Արքայական դարպասների հրապարակ» (գերմ.՝ Königs Thor Platz): Ի պատիվ ռուս կայսր Ալեքսանդր I-ի, ով 1805 թվականի աշնանը պրուսական արքա Ֆրիդրիխ Վիլհելմ III-ի հրավերով այցելել է Բեռլին, հրապարակը ստացել է ներկայիս անվանումը։ Ինդուստրացման արդյունքում բնակչության արագ աճի շնորհիվ` հրապարակը մեծ հեղինակություն է ձեռք բերել աղքատ բնակիչների շրջանում։ Հրապարակում պահպանվել են մինչպատերազմյան կառույցներ` Ալեքսանդր Հաուսը և Բերոլինա Հաուսը։

Հետպատերազմյան շրջանում` Գերմանիայի Դեմոկրատական Հանրապետության ժամանակներում, ընդարձակվել է հրապարակը Արևելյան Բեռլինի ուղղությամբ` համալրվելով նոր շինություններով։ Այստեղ կառուցվում են Park Inn by Radisson Berlin Alexanderplatz հյուրանոցը (125 մ), հսկայական խանութ, Ուսուցչի տունը, իսկ ավելի ուշ` Բեռլինի հեռուստաաշտարակը։ Նախկին ԳԴՀ-ի ճարտարապետության մասին են հիշեցնում պտտվող ժամացույցը, որի շնորհիվ կարելի է որոշել շատ երկրների ժամանակը, և շատրվանը, որ նախկինում կոչվում էր «Ժողովուրդների բարեկամություն»։ 1993 թվականին ճարտարապետ Հանս Կոլհոֆը նախագծում է մի քանի երկնաքերներ։
Ներկայումս հրապարակն ամբողջովին վերակառուցվել է։ 2019 թվականին այստեղ կհայտնվեն մի քանի բարձրահարկ շինություններ, որոնք կամբողջացնեն հրապարակի ամբողջական տեսքը։


== Մշակույթում ==
«Բեռլին. Ալեքսանդրպլաց» - Ալֆրեդ Դյոբլինի վեպը
«Բեռլին. Ալեքսանդրպլաց» - Ռայներ Վերներ Ֆասբինդերի հեռուստաֆիլմը


== Ծանոթագրություններ ==


== Արտաքին հղումներ ==
Ալեքսանդրպլաց. փոփոխությունների համայնապատկեր
Գրիբենինկա

Գրիբենինկա (ուկրաիներեն՝ Грибенинка), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Գրիբենինկա գյուղում բնակվում էր 338 մարդ։ Բնակավայրը զբաղեցնում է 1217 կմ² տարածք։ Բնակչության խտությունը կազմում էր 277,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաին-Ելգա (գյուղ, Բելեբեևսկի շրջան)

Անվան այլ կիրառումների համար տե՛ս՝ Կաին-ԵլգաԿաին-Ելգա (ռուս.՝ Каин-Елга, բաշկիրերեն՝ Ҡайынйылға), գյուղ Ռուսաստանի, Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 115 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոկոմոտիվ Թբիլիսի (ֆուտբոլային ակումբ)

«Լոկոմոտիվ» Ֆուտբոլային Ակումբը մասնագիտական ֆուտբոլային ակումբ է, որը հանդես է գալիս Թբիլիսիում։


== Պատմություն ==
«Լոկոմոտիվ» Ֆուտբոլային Ակումբը հիմնադրվել է 1936 թվականին, Թբիլիսի քաղաքում։


== Նվաճումներ ==
Վրաստանի Գավաթ
 (3) 1999-00, 2001-02, 2004-05
 (1) 2000-01Վրաստանի Սուպերգավաթ 
 (1) 2004-05


== Ներկա կազմ ==
Մայիսի 30, 2010
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Լոկոմոտիվ ՖԱ-ի պաշտոնական կայքէջը (վրաց.), (անգլ.)
.cs

.cs, Սերբիայի և Չերնոգորիայի վերին մակարդակի ազգային դոմենն էր։ Նախապես կոդը նախատեսված էր Չեխոսլովակիայի համար, սակայն երկրի քայքայումից (1993) հետո՝ 1995 թվականին կոդը հանվեց։ 2006 թվականին cs կոդը ISO 3166-1-ից նախատեսվեց Սերբիայի և Չերնոգորիայի համար, սակայն այնտեղ օգտագործում էին .yu կոդը։ Սերբիայի և Չերնոգորիայի բաժանումից հետո, անկախ Սերբիան և Չերնոգորիան սկսեցին օգտագործել համապատասխանաբար .me և .rs կոդերը, ըստ երկրների անվան կոդավորման։


== Արտաքին հղումներ ==
IANA .cs whois տեղեկություն Archived 2007-03-10 at the Wayback Machine.
Գուլյաբ (լեռնագագաթ)

Անվան այլ կիրառումների համար տե՛ս՝ Գուլյաբ (այլ կիրառումներ)Գուլյաբ, լեռնագագաթ Գուգարաց լեռնաշղթայում, Տավուշի մարզի Թեղուտ գյուղից հարավ-արևելք։ Բարձրությունը 1382 մ։


== Ծանոթագրություններ ==
Ռիժավկա (գյուղ, Ժմերինկայի շրջան)

Ռիժավկա (ուկրաիներեն՝ Рижавка), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Ռիժավկա գյուղում բնակվում էր 260 մարդ։ Բնակավայրը զբաղեցնում է 2,4 կմ² տարածք։ Բնակչության խտությունը կազմում էր 279,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գարնանային գեղգեղիկ

Գարնանային գեղգեղիկ (լատ.՝ Phylloscopus trochilus), շահրիկների ընտանիքին պատկանող չվող թռչուն։


== Արտաքին կառուցվածք ==
Մարմնի վերին մասը մոխրագույն է, թևի և պոչի փետուրները կանաչ են՝ մոխրավուն երանգով։ Աչքի վերևով ձգվում է սպիտակ կամ դեղնավուն հոնքանման շերտ։ Որովայնը դեղնասպիտակ է, թույլ արտահայտված դեղին բծերով։ Կրծքի փետրավորումը մոխրաձիթապտղագույն է, թևատակը՝ դեղին կամ դեղնավուն, ոտքերը՝ դեղնավուն։ Քաշը 7,5-10,2 գ է, թևի երկարությունը` 60,2-74 մմ։


== Կենսակերպ ==
Հայաստանի Հանրապետությունում բնադրվող չվող թռչուն է։ Գարնանը վերադառնում է ապրիլ-մայիս ամիսներին։ Հիմնական բնակավայրերը հյուսիսային և հյուսիսարևմտյան շրջանների անտառներն են։ Հանդիպում է նաև լեռնատափաստաններում, այգիներում, ցանքատարածություններում՝ զույգերով և խմբերով։ Երգը մեղմ սուլոցի է նման։
Բույնը սարքում է չոր խոտերից։ Մայիս-հունիս ամիսներին դնում է 4-8 սպիտակ և դարչնակարմրավուն պտերով ձու։
Սնվում է ճանճերով, մոծակներով, մանր բզեզներով, թիթեռներով, լվիճներով, երբեմն՝ հատապտուղներով։


== Տարածվածություն ==
Տարածված է Սկանդինավյան թերակղզում, Բրիտանական կղզիներում, Ասիայում։


== Ծանոթագրություններ ==
Ռոբերտ Քենեդի

Ռոբերտ Ֆրենսիս Քենեդի (Kennedy, նոյեմբերի 20, 1925(1925-11-20)[…], Բրուքլայն, Մասաչուսեթս - հունիսի 6, 1968(1968-06-06)[…], Լոս Անջելես, Կալիֆոռնիա), ԱՄՆ–ի քաղաքական գործիչ։ Ջ․ Ֆրենսիս Քենեդիի եղբայրը։ Իրավաբան։ 1961-1964 թվականներին՝ ԱՄՆ–ի արդարադատության մինիստր (այդ պաշտոնում եղել է նաե Լ․ Ջոնսոնի օրոք)։ Եղել է դեմոկրատական կուսակցության լիբերալ թևի պարագլուխներից, դատապարտել է ԱՄՆ–ի ագրեսիան Վիետնամում։ 1968 թվականին կամպանիա է սկսել որպես ԱՄՆ–ի պրեզիդենտության թեկնածու և նախընտրական ընտրարշավի օրերին դավադրաբար սպանվել է Լոս Անջելեսում։


== Ծանոթագրություններ ==
Պոպով (Բոկովսկի շրջան)

Անվան այլ կիրառումների համար տե՛ս՝ Պոպով (այլ կիրառումներ)Պոպով (ռուս.՝ Попов), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Մտնում է Կարգինսկի գյուղական համայնքի կազմի մեջ։
Міра (ալբոմ)

Міра, Օկեան Էլզի խմբի վեցերորդ ստուդիական ալբոմը։ Թողարկվել է 2007 թվականի ապրիլի 25-ին` Կիևում։
2007 թվականի ամռանը խումբը շրջագայություն է ունեցել Ուկրաինայում, որը սկսվել է Կիևում։
«Зелені очі» և «Все буде добре» երգերի հիման վրա նկարահանվել են տեսահոլովակներ։


== Երգացանկ ==
Міра (4:02) — (հայերեն՝ Չափ)
День у день (2:55) — (հայերեն՝ Օր օրի)
Хочу напитись тобою (3:41) — (ռուս.՝ Ցանկանում եմ հարբել ձեզ հետ)
Пташка (2:44) — (հայերեն՝ Թռչնակ)
Зелені очі (4:08) — (հայերեն՝ Կանաչ աչքեր)
Коли тобі важко (3:53) — (հայերեն՝ Երբ քեզ համար դժվար է)
Як довго (3:03) — (հայերեն՝ Այնքան երկար)
Не можу без тебе (2:35) — (հայերեն՝ Չեմ կարողանում առանց քեզ)
Лелеки (4:05) — (հայերեն՝ Արագիլներ)
Ночі і дні (3:02) — (հայերեն՝ Օրեր ու գիշերներ)
Все буде добре (3:11) — (հայերեն՝ Ամեն ինչ լավ կլինի)
Моя мала (3:39) — (հայերեն՝ Իմ փոքրիկ)


== Ստեղծագործական կազմը ==
Սվյատոսլավ Վակարչուկ — վոկալ
Պյոտր Չերնյավսկի — կիթառ, ակուստիկ կիթառ, սիտար, բեք վոկալ
Դենիս Դուդկո — բաս կիթառ, բեք վոկալ
Միլոշ Էլիչ — դաշնամուր, սինթեզ, էլեկտրո դաշնամուր, երգեհոն, բեք վոկալ
Դենիս Գլինին — հարվածային գործիքներ Հրավիրված երաժիշտներ 

Վիտալի Թելեզին — սինթեզ, перкуссия, tulubar bell
Վադիմ Նիկիտան — փող
Կիևի ֆիլհարմոնիկ նվագախումբ


== Արտաքին հղումներ ==
Օկեան Էլզիի պաշտոնական կայք Archived 2017-09-17 at the Wayback Machine.
Պուշչինո (գյուղ, Սերպուխովսկի շրջան)

Պուշչինո (ռուս.՝ Пущино), գյուղ Ռուսաստանի Մոսկվայի մարզի Սերպուխովսկի շրջանի կազմում։
Բնակչությունը 2006 թվականին գրանցված տվյալներով կազմում էր 416 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեշելի Բալախոր

Մեշելի Բալախոր, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Շվեյցարիայի դրոշ

Եվրոպական պետությունների շարքում ամենապարզ տեսքն ունի հենց Շվեյցարիայի դրոշը։ 1339 թվականից սկսած սպիտակ խաչը որպես սիմվոլ սկսեց լայնորեն կիրառվել շվեյցարիացիների կողմից։ Չնայած այդ ժամանակ դրոշի վրայի խաչն ավելի մեծ էր և զբաղեցնում էր դրոշի գրեթե ամբողջ մակերեսը։
1889 թվականի դեկտեմբերի 12-ին Շվեյցարիայում նշվում է Դրոշի օրը։ Շվեյցարիայի դրոշը հետևյալ տեսքն ունի՝ կարմիր քառակուսի՝ կենտրոնում սպիտակ խաչ։ Դրոշը քառակուսի է, որն այդքան էլ բնորոշ չէ եվրոպական երկրներին։
Տոնական օրը բոլոր պետական կառույցների և կրթական հաստատության շենքերի վրա դրոշն են բարձրացնում և պետական մակարդակով տեղի են ունենում հանդիսավոր արարողություններ։
(9674) Սլովենիա

(9674) Սլովենիա (անգլ.՝ Slovenija), աստերոիդ աստերոիդների հիմնական գոտում։ Հայտնաբերվել է 1998 թվականի օգոստոսի 23-ին Չռնի Վըրխ աստղադիտարանի կողմից Չռնի Վըրխում։
Միջին հեռավորությունը Արեգակից կազմում է 2,567437 ա. մ., առավելագույնը մոտենում է 2,237 ա. մ. հեռավորության վրա և հեռանում 2,8979 ա. մ.։ Արեգակի շուրջ մեկ ամբողջական պտույտ է կատարում 1502,62 երկրային օրվա ընթացքում, իր ուղեծրով շարժվելով միջինում 0,239582 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9674) Սլովենիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (257401-257500)

Աստերոիդների ցանկ (257301-257400)  • Աստերոիդների ցանկ  • Աստերոիդների ցանկ (257501-257600)
 Աստերոիդների ցանկ (257301-257400)  • Աստերոիդների ցանկ  • Աստերոիդների ցանկ (257501-257600)
Ռեդ Լեյք շրջան (Մինեսոտա)

Ռեդ Լեյք շրջան (անգլ.՝ Red Lake County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,120 կմ² է, բնակչությունը՝ 4,299 մարդ (2000 թ. տվյալներով)։ Շրջկենտրոնն է Ռեդ Լեյք Ֆոլս բնակավայրը։ Կազմավորվել է 1896 թ.։
Մարդասեր բուժքույրը

Մարդասեր բուժքույրը (դան․՝ Den Humane Sygeplejerske), դանիացի բուժքույրերին նվիրված հուշարձան, որը գտնվում է Կոպենհագենի Բիսպեբյերգ (Bispebjerg) հիվանդանոցի հին հիմնական մուտքի դիմաց՝ Lersøparken զբոսայգու հարևանությամբ։ Բացվել է 1941 թվականին։ Հուշարձանում պատկերված է համազգեստով բուժքույր, որն իր ձեռքերում է պահել կամակոր փոքրիկ մանչուկին։


== Նկարագրություն ==
Հուշարձանը գտնվում է Բիսպեբյերգ Բակե փողոցի հարավային մասում` Լերսյո պուրակում, Բիսպեբյերգ հիվանդանոցի հին հիմնական մուտքի դիմաց։ Բուժքրոջ բրոնզե հուշարձանը տեղադրված է Բորնհոլմից բերված գրանիտե պատվանդանի վրա։ Հուշարձանն ունի 2 մետր 20 սանտիմետր բարձրություն։
Հուշարձանը պատկերում է երիտասարդ բուժքրոջ, որն իր ձեռքերում պահել է նորածնին։ Նա կրում է բուժքրոջ համազգեստ՝ կարճ թևերով զգեստ, գոգնոց, բուժքրոջ գլխարկ, փակ և երկարաճիտ կոշիկներ։ Բուժքույրերի գլխարկներն առաջին անգամ կրել են դանիացի բուժքույրերը 19-րդ դարի սկզբին Գարիսոն հիվանդանոցում։ 1913 թվականին դրանք կիրառվել են Բիսպեբյերգ հիվանդանոցում։


== Պատմություն ==

Բիսպեբյերգ հիվանդանոցը բացվել է 1913 թվականին։ Հուշարձանը ստեղծվել է Կոպենհագենի գեղազարդման համար Գոլդշմիդտ հիմնադրամի (Fhv. Grosserer og Farver B. Goldschmidts Legat til Københavns Forskønnelse) ֆինանսավորմամբ և Գեղարվեստական նպատակների առաջընթացի հիմնադրամի (Fonden til kunstneriske Formaals Fremme) նվիրատվությամբ։ Հուշարձանը նախագծել է Յենս Յակոբ Բրենյոն։ Նա արձանի համար մոդել է գտել 1938 թվականին Կոպենհագենի քաղաքային հիվանդանոցի շրջանավարտ բժիշկների խմբակային լուսանկարն ուսումնասիրելիս։ Որպես հուշարձանի մոդել՝ ընտրել է Պիա Կապպելին (ծննդյան անունը՝ Togeby, 1910-2004):
Հուշարձանը բացվել է 1941 թվականի սեպտեմբերի 1-ին՝ Դանիայում բուժքույրերի առաջին մասնագիտական ուսուցման ծրագրի ներդրման 65-ամյակի կապակցությամբ։ Բուժքրոջ՝ մանկանը պահելու ձևը քննադատվել է երեխայի գլխի հատվածն առանց հենարան թողնելու համար։ Բրենյոն բացատրել է, որ ինքը միտումնավոր է ընտրել անկոտրում երեխայի դիզայնը, որպեսզի խուսափի չափազանց քաղցր գուներանգից։


== Ծանոթագրություններ ==


== Արտաքին հղումներ ==
The Humane Nurse at the City of Copenhagen's website for art in the public realm
Նովոե Կորյավինո

Նովոե Կորյավինո (ռուս.՝ Новое Корявино), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերևկի (գյուղ, Կոտելվայի շրջան)

Դերևկի (ուկրաիներեն՝ Деревки), գյուղ Ուկրաինայի Պոլտավայի մարզի Կոտելվայի շրջանում։
2001 թվականի տվյալներով Դերևկի գյուղում բնակվում էր 878 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պենի (գյուղ, Նիժնեգորսկի շրջան)

Պենի (ուկրաիներեն՝ Піни, Ղրիմի թաթարերեն՝ Molla Eli), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Մոլլա-Էլի։
2001 թվականի տվյալներով Պենի գյուղում բնակվում էր 505 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սլոբոդկա-Մալիևեցկայա

Սլոբոդկա-Մալիևեցկայա (ուկրաիներեն՝ Слобідка-Малієвецька), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Սլոբոդկա-Մալիևեցկայա գյուղում բնակվում էր 250 մարդ։ Բնակավայրը զբաղեցնում է 0,995 կմ² տարածք։ Բնակչության խտությունը կազմում էր 251,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պուտիլովիչի

Պուտիլովիչի (ուկրաիներեն՝ Путиловичі), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1861 թվականին։
2001 թվականի տվյալներով Պուտիլովիչի գյուղում բնակվում էր 886 մարդ։ Բնակավայրը զբաղեցնում է 2,6 կմ² տարածք։ Բնակչության խտությունը կազմում էր 340,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիվանուկա կղզի

Լիվանուկա, էստոնական փոքր կղզի Բալթիկ ծովում, Հիյումաա հարավ–արևելք։ Զբաղեցնում է 0,0059 հա։ Այն ավազային կղզի է և ձգվում է հյուսիսից հարավ։ Ենթարկվում է Հիյումաա նահանգի Պյուհալեպա շրջանին։


== Ծանոթագրություններ ==
Վիշնյակովկա (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ՎիշնյակովկաՎիշնյակովկա (ուկրաիներեն՝ Вишняківка), գյուղ Ուկրաինայի Պոլտավայի մարզի Վելիկա Բոգաչկայի շրջանում։ Բնակավայրը նախկինում նաև անվանվել է Չուբարովկա։ Հիմնադրվել է 1729 թվականին։
2001 թվականի տվյալներով Վիշնյակովկա գյուղում բնակվում էր 55 մարդ։ Բնակավայրը զբաղեցնում է 0,393 կմ² տարածք։ Բնակչության խտությունը կազմում էր 139,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոք

Նոք, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 30 կմ հյուսիս-արևելք, Մեղրագետի աջ կողմում, Մուշ-Բիթլիս ճանապարհի աջ ափին։


== Բնակչություն ==
XX դարի սկզբին Նոքն ուներ 32 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Lioness: Hidden Treasures

Lioness: Hidden Treasures, բրիտանացի երգչուհի Էմի Ուայնհաուսի հետմահու թողարկված (2011 թվականի դեկտեմբերի 2) կոմպոզիցիաների հավաքածու։ Ալբոմը ներառում է ճանաչված ձայնագրություններ, ինչպես նաև մի քանի երգեր նախորդ ալբոմներից։ Սկավառակի վաճառքից եկած գումարը ուղարկվել է Էմիի հիմնադրամին։


== Ալբոմի մասին ==
Lioness: Hidden Treasures ալբոմը պաշտոնապես թողարկվել է 2011 թվականի հոկտեմբերի 31-ին։ Island Records-ի ներկայացուցիչները ասել են, որ Lioness-ը նախկինում որոշել էր, որ ալբոմի անունը լինի Back to Black: Ալբոմը ներառում է Էմի Ուայնհաուսի 2002-2011 թվականների ձայնագրությունները։ NME ամսագրին տված հարցազրույցում պրոդյուսերներն ասել են, որ նրանք չեն ցանկանում կրկնել «Թուփաք Շակուրի սինդրոմը», ում գրառումները և ալբոմները շարունակվել են թողարկվել հետմահու 1996 թվականից։ Ալբոմի լուսանկարներն արվել են 2007 թվականին կանադացի նկարիչ Բրայան Ադամսի կողմից։ Ալբոմի բուկլետները պորունակել են ուղերձ Էմիի ծնողներին։


== Վաճառք ==
Ալբոմը գլխավորել է UK Albums Chart, թողարկումից հետո առաջին շաբաթում վաճառվելով 194966 օրինակով։ Billboard 200 չարթում եղել է հինգերորդ տեղում, ԱՄՆ-ում այն վաճառվել է 144000 օրինակով։


== Սինգլեր ==
Առաջին սինգլը դուետ էր Թոն Բենեթի հետ՝ «Body and Soul»: Այն թողարկվել է 2011 թվականի սեպտեմբերի 14-ին՝ Էմիի ծննդյան օրը։ Վաճառքից եկած գումարը ուղարկվել է Էմի Ուայնհաուսի հիմնադրամին։ Երկրորդ սինգլը եղել է «Our Day Will Come», որը թողարկվել է 2011 թվականի դեկտեմբերի 5-ին։ Երրորդ սինգլը՝ «Will You Still Love Me Tomorrow», թողարկված 2012 թվականի մարտին։


== Երգացանկ ==


== Չարթեր և հավաստագրեր ==


=== Չարթեր ===
|style="width:50%; "|


=== Հավաստագրեր ===


=== Տարվա չարթեր ===


== Ծանոթագրություններ ==


== Արտաքին հղումներ ==
Հանրապետության օր (Թուրքիա)

Թուրքիայի հանրապետության օր (թուրքերեն՝ Cumhuriyet Bayramı), ազգային և պետական տոն Թուրքիայում և Հյուսիսային Կիպրոսում։ Տոնը նշվում է 1923 թվականից ի վեր, ամեն տարի հոկտեմբերի 29-ին։ Տոնակատարությունը տևում է 35 ժամ՝ սկսվելով հոկտեմբերի 28-ին ցերեկը ժամը 13:00-ից:
Տոնը առաջին անգամ նշվել է 1923 թվականի հոկտեմբերի 29-ին, երբ Մուստաֆա Քեմալ Աթաթուրքը հայտարարեց, որ Թուրքիան այսուհետ համարվում է հանրապետություն։ Թուրքիան դե ֆակտո համարվում էր հանրապետություն 1920 թվականի ապրիլի 23-ին, որը համարվում է Թուրքիայի Ազգային մեծ ժողովի կազմավորման սկիզբը։ Սակայն դե յուրե Թուրքիան հռչակվեց հանրապետության դրանից միայն երեք ու կես տարի անց։ 1923 թվականի հոկտեմբերի 29-ին հայտարարվեց, որ Թուրքիան ունի նոր անվանում «Թուրքիայի Հանրապետություն» (Türkiye Cumhuriyeti): Դրանից հետո, Մուստաֆա Քեմալ Աթաթուրքը ընտրվեց Թուրքիայի առաջին նախագահ։ Նրան տրվեց «Աթաթուրք» մականունը, որը թարգմանվում է որպես թուրքերի հայր։
1923 թվականին հանրապետություն հռչակելուց հետո կատարվել են բուրժուա-ազգայնական բնույթի բարեփոխումներ։ Պետությանը տրվեց աշխարհիկ բնույթ, մայրաքաղաքը Ստամբուլից տեղափոխվեց Անկարա, վերացվեց կրոնի գործերով նախարարությունը, պետականացվեց հոգևորականության ունեցվածքը, փակվեցին մուսուլմանական դպրոցները, կրթությունն ու արդարադատությունը հոգևորականության վերահսկողությունից հանձնվեցին պետության վերահսկողությանը։
Հետագա տարիներին ընդունվեցին եվրոպական նմուշի քրեական և քաղաքացիական օրենսգրքեր, արգելվեց բազմակնությունը, մտցվեց լատինական այբուբեն, մտցվեցին ազգանուններ, սահմանադրությունից հանվեց այն դրույթը, ըստ որի իսլամը հանդիսանում է պետական կրոն։
Այդ ամենի հետ մեկտեղ, 1924 թվականին թուրքական սահմանադրությունը Թուրքիայի բոլոր բնակիչներին հայտարարում էր թուրքեր, դրանով օրենսդրորեն արգելելով այդ երկրում ազգային փոքրամասնությունների գոյությունը, օրիկանականացնելով նրանց ասիմիլյացիան։ Սակայն Լոզանի պայմանագրի կնքումից հետո, երկրում որպես ազգային փոքրամասնություններ ճանաչվեցին հայերը, հույները և հրեաները։ Այս դրույթը ամրագրված է նաև Թուրքիայի Սահմանադրության մեջ։


== Ծանոթագրություններ ==


== Արտաքին հղումներ ==
Thirty poems that highlight the beauty and virtues of Republic Day. Archived 2019-02-03 at the Wayback Machine. in muallimce (Teaching Language) Archived 2019-02-03 at the Wayback Machine.. (թուրքերեն)
Դիերվիլլա ցախակեռասային

Դիերվիլլա ցախակեռասային (լատ.՝  D. lonicera), ցախակեռասագիների ընտանիքի, դիերվիլլա ցեղի բույս։


== Նկարագրություն ==
Մինչև 1 մ բարձրությամբ տերևաթափ թուփ է, որը բուսուտներ է առաջացնում արմատային մացառներով։ Երիտասարդ ընձյուղները մերկ են կամ ծածկված շատ կարճ մազմզուկներով, կլորավուն են կամ թեթևակի 4 անկյունանի։ Տերևները ձվաձև են կամ երկարավուն ձվաձև, 4-16 սմ երկարությամբ, 28 սմ լայնությամբ, գագաթում երկարավուն սրված, սրտաձև, կլորավուն կամ լայն սեպաձև հիմքով, սղոցաեզր, թարթիչաեզր, վերևի կողմից՝ մերկ, ներքևից՝ բաց կանաչավուն, մերկ կամ ջղերի ուղղությամբ ծածկված նոսր մազմզուկներով, 0,3-0,6 սմ երկարությամբ կոթուններով։ Ծաղիկները հավաքված են ծայրային կամ ծոցային, 2-5 ծաղիկներից կազմված ծաղկաբույլերում։ Ստորինները 1 ծաղկանի են, մյուսները՝ 3: Բաժակն ունի 3-4 (երբեմն' 8) մմ երկարություն, կազմված 5 գծամախաթանման բլթակներից։ Պսակը բաց դեղնավուն է, 1,2-1,3 սմ երկարությամբ, երկշուրթ է, նեղ, հետ ոլորված պսակաթերթիկներով։ Տուփիկը մերկ է, 0,7-0,8 սմ երկարությամբ, առանց բացվելու երկրորդ տարին մնում է թփի վրա։ Սերմերը անկյունագնդաձև են, փայլուն, նուրբ ցանցավոր։ Ծաղկում է հունիս-հուլիս ամիսներին, պտուղները հասունանում են օգոստոսին։


== Տարածվածություն ==
Տարածված է Հյուսիսային Ամերիկայում՝ Նյուֆաունդլենդից դեպի արևմուտք, մինչև Սասկաչևանա, հարավում` մինչև հյուսիսային Կարոլինա և Միչիգան։ Աճում է գետերի ափին և քարքարոտ վայրերում։ Մշակվում է Երևանի բուսաբանական այգում և նրա Վանաձորի բաժանմունքում։ Հաջողությամբ է աճում ու զարգանում, էկոլոգիական ճնշվածության նշաններ չունի։ Առանձնապես աչքի չի ընկնում դեկորատիվ հատկանիշներով։


== Կիրառություն ==
Էկոլոգիական խումբը Xll: Մշակության հավանական շրջանները՝ 1-32:
:


== Ծանոթագրություններ ==
Քաղաքակրթության մայրամուտը (ֆիլմ)

«Քաղաքակրթության մայրամուտը» (անգլ.՝ Extinction), ամերիկյան գիտաֆանտաստիկ ֆիլմ, որի ռեժիսորն է Բեն Յանգը։ Ֆիլմի պրեմիերան տեղի է ունեցել 2018 թվական հուլիսի 27-ին։ Ֆիլմի սցենարի վրա աշխատել է «Ժամանում» ֆիլմի համար «Օսկար» ստացած Էրիկ Հայսերերը։ Ֆիլմի սցենարիստներից են նաև Բրենդ Քեյնը՝ «Եզր» և «Սև առագաստներ» սերիալների սցենարի հեղինակը և առաջին անգամ որպես սցենարիստ հանդես եկած Սփենսեր Քոենը։


== Սյուժե ==
Ֆիլմի գլխավոր հերոսը Փիթերն է։ Վերջինս ամեն գիշեր տեսնում է սարսափելի երազ, որտեղ կորցնում է իր ամբողջ ընտանիքը։ Մի անգամ այդ մղձավանջը դառնում է իրականություն. երկրային կյանքում հայտնվում է մի կործանարար ուժ, որն իր ճանապարհին ոչնչացնում է ամեն ինչ։ Փիթերը պայքարում է իր ու իր ընտանիքի անդամների կյանքի համար և հայտնվում անհաղթահարելի խոչընդոտների առաջ։


== Դերերում ==
Մայքլ Պենյա - Փիթեր Ալիսի ամուսինը
Լիզի Կապլան - Ալիսա, Փիթերի կինը
Մայք Քոլթեր - Դևիդ, Փիթերի ղեկավարը
Լիլի Ասպել - Մեգան, Ռեյի և Սամանթայի դուստրը
Էմմա Բութ - Սամանթա, Ռեյի կինը և Մեգանի մայրը
Իզրայել Բրուսար - Մայլզ
Լեքս Շրեփնել - Ռեյ, Սամանթայի ամուսինը և Մեգանի հայրը
Էրիկա Թրեմբլեյ - Լյուսի, Փիթերի և Ալիսի դուստրը, Հաննայի քույրը
Ամելիա Քրաուչ - Հաննա, Փիթերի և Ալիսի դուստրը, Լյուսիի քույրը
Նիկոլա Քենթ - Լյուք


== Պրեմիերա ==
Ֆիլմի պրեմիերան տեղի ունեցավ 2018 թվականի հուլիսի 27-ին Նեթֆլիքսում։ Հենց սկզբից պլանավորվել էր, որ ֆիլմը ցուցադրվելու էր 2018 թվականի հունվարի 26-ին, սակայն, առանց պատճառները մեկնաբանելու, փոխվեց պրեմիերայի օրը։ Ավելի ուշ հայտարարվեց, որ Netflix-ը գնել է ֆիլմը Universal-ից՝ հետագա արտադրության նպատակով։


== Ծանոթագրություններ ==
(4523) MIT

(4523) MIT, աստերոիդ աստերոիդների հիմնական գոտում։ Հայտնաբերվել է 1981 թվականի փետրվարի 28-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,682647 ա. մ., առավելագույնը մոտենում է 2,3084 ա. մ. հեռավորության վրա և հեռանում 3,0569 ա. մ.։ Արեգակի շուրջ մեկ ամբողջական պտույտ է կատարում 1604,88 երկրային օրվա ընթացքում, իր ուղեծրով շարժվելով միջինում 0,224315 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4523) MIT աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալիֆոռնիայի հովիտ

Կալիֆոռնիայի հովիտ ԱՄՆ-ի հարավ-արեմուտքում, Կալիֆոռնիա (նահանգ)ում։ Երկարությունը 800 Կմ է, լայնությունը՝ մինչև 80 Կմ։
Տեկտոնական ճկվածք է։ Մակերևույթը հարթ է, բլրապատ՝ 20—160 մ բարձրությամբ։ Կլիման մերձարևադարձային է։ Զարգացած են պտղաբուծությունը, խաղողագործությունը, անասնապահությունը։ Կալիֆոռնիայի հովիտում են գտնվում Սաքրամենթո, Սթոքթոն, Ֆրեզնո քաղաքները։
Վիլա Բելա դա Սանտիսիմա Տրինդադի

Վիլա Բելա դա Սանտիսիմա Տրինդադի (պորտ.՝ Vila Bela da Santíssima Trindade), համայնք Բրազիլիայում՝ Մատու Գրոսու նահանգի կազմում, Գուապորե գետի ափին՝ Բոլիվիայի հետ Բրազիլիայի ունեցած պետական սահմանի մերձակայքում։ Գտնվում է Մատու Գրոսու նահանգի հյուսիսային մարզում։ Մտնում է Ալտա Ֆլորեստայի գավառի կազմի մեջ։ Բնակչությունը կազմում է 14 862 մարդ՝ 2006 թվականի տվյալներով։ Գրավում է 13 630,948 կմ2 տարածք։ Բնակչության խտությունը կազմում է՝ 1,1 մարդ/կմ2։
1752-1820 թվականներին Վիլա Բելա դա Սանտիսիմա Տրինդադին եղել է Մատու Գրոսուի կապիտանություն կոչված վարչական տարածքի մայրաքաղաքը
: Բնակավայրում ներկայումս գործոմ է պատմության մի ոչ մեծ թանգարան:


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 109.567.330,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝7.908,14 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,715 (տվյալները ՄԱԿ-ի զարգացման ծրագրի)։


== Ծանոթագրություններ ==
Էստոնական կրոն (դրամական միավոր)

Էստոնական կրոն (էստ․՝ kroon), Էստոնիայի արժույթը 1928-41 և 1992-2010 թվականներին։
Միջազգային կոդը՝ ISO 4217 — EEK։


== Էստոնական առաջին կրոն ==
Էստոնական առաջին կրոնը շրջանառության մեջ է դրվել 1928 թվականին։ Այն փոխարինել է էստոնական մարկին (1 կռոն= 100 մարկ)։ Արժույթը գործածվել է մինչև Էստոնիայի՝ ԽՍՀՄ-ին միացումը, որից հետո կրոնը 1 ռուբլին = 0.8 էստոնական կրոն փոխարժեքով փոխարինվել է սովետական ռուբլով։


== Էստոնական երկրորդ կրոն ==
Էստոնական երկրորդ կրոնի ձևավորման մրցույթը հայտարարվել է անկախության հռչակումից 1 տարի 8 ամիս առաջ՝ 1989 թ. դեկտեմբերի 15-ին։ Շրջանառության մեջ է դրվել 1992 թվականի հունիսի 20-ին. սովետական ռուբլին փոխարինվել է 1 կրոն = 10 ռուբլի փոխարժեքով։ 1992 թ. սեպտեմբերի 1-ից մինչև 2010 թվականի դեկտեմբերի 31-ը էստոնական կրոնը Էստոնիայի Հանրապետության տարածքում գործող միակ պաշտոնական փողն էր։
2011 թվականի հունվարի 1-ից վճարման պաշտոնական միջոց դարձավ եվրոն։ Նախապես որոշված էր կրոնը եվրոով փոխարինել 2007 թվականին, սակայն կրոնի՝ այդ ժամանակվա ինֆլյացիայի պայմաններում հնարավոր չէր իրականացնել փոխարինումը։ 2010 թ. հունիսի 8-ին 16 երկրների ֆինանսների նախարարների հանդիպման ժամանակ պաշտոնապես հաստատվեց Էստոնիայի` Եվրամիության կազմի մեջ ընդգրկումը։ Նույն հանդիպման ընթացքում հաստատվեց կրոնի` եվրոով փոխարինելու փոխարժեքը՝ 15,6466 կրոն = 1 եվրո։


== Թղթադրամներ ==


=== Էստոնական երկրորդ կրոն ===


== Մետաղադրամներ ==


=== Էստոնական առաջին կրոն ===


=== Էստոնական երկրորդ կրոն ===


== Ծանոթագրություններ ==


== Արտաքին հղումներ ==
Էստոնիայի բանկի պաշտոնական կայքը Archived 2011-10-03 at the Wayback Machine. (անգլ.)
Էստոնական կրոններ (բոլոր թղթադրամները) Archived 2010-12-27 at the Wayback Machine.
Թղթադրամների պաշտպանական միջոցները Archived 2008-07-24 at the Wayback Machine.
Հոբելյանական մետաղադրամներ Archived 2012-05-16 at the Wayback Machine.
ԱՊՀ ու Բալթիական երկրների մետաղադրամներ
Էստոնիայի մետաղադրամներ
Անճոռնի բադիկ (մուլտֆիլմ)

Անճոռնի բադիկ (անգլ.՝ The Ugly Duckling) Silly Symphonies շարքի կարճամետրաժ մուլտֆիլմ, թողարկված 1939 թվականի ապրիլի 7-ին՝ «Walt Disney Studios»-ի կողմից։ Հիմնված է Հանս Քրիստիան Անդերսենի համանուն հեքիաթի վրա։
Ավելի վաղ՝ 1931 թվականին, Դիսնեյի ստուդիան արդեն նկարահանել էր հեքիաթը։ Սակայն նկարահանումը եղել է սև սպիտակ և բադիկի փոխարեն եղել է հավ։


== Սյուժե ==
Հայր բադիկը սպասում է, թե երբ է մայր բադիկը ձու ածելու։ Շուտով նա չորս ձու է ածում, և բոլորր ձվերից միանգամից սկսում են ճուտիկներ դուրս գալ։ Մայր բադիկի մոտ հաըտնվում է նաև հինգերորդ ձուն, և նրանից դուրս է գալիս մյուսներից բոլորովին տարբերվող ճուտիկ։ Հինգերորդ ճուտիկի պատճառով մայրիկ և հայրիկ բադիկները վիճում են, և մայրիկը ճուտիկների հետ գնում է առվակի մոտ։ Դրանից հատո մայր բադիկը հրաժարվում է անճոռնի ճուտիկից։ Հետո անճոռնի ճուտիկը սկսում է ապրել ուրիշի բնում, սակայն այնտեղ էլ երկար չի կարողանում մնալ։ Մի անգամ բադիկը առվակում տեսնում է խաղալիք բադիկի, որը կպնում է նրա գլխին։ Փախչելով հեռու՝ բադիկը սկսում է լացել, իսկ մոտակայքում լողում էր կարապն իր ճուտիկների հետ և լսում է լացի ձայնը։ Կարապը, տեսնելով լացող բադիկին, վերցնում է նրան իր մոտ։ Երբ մայր բադիկը տեսնում է բադիկին, սկսում է կանչել իր մոտ , սակայն վերջինս ուշադրություն չի դարձնում և լողում է կարապների ընտանիքի հետ։


== Ծանոթագրություններ ==


== Արտաքին հղումներ ==
«Անճոռնի բադիկ»(անգլ.) Big Cartoon DataBase կայքում
Ախալցխայի հայկական թատրոն

Ախալցխայի հայկական թատրոն (վրաց.՝ ახალციხეს სომხური თეატრი), առաջին ներկայացումները Ախալցխայում կազմակերպել է Միհրդատ Ամրիկյանը, 1860 թվականին, տեղի թատերասերների ուժերով։


== Պատմություն ==
1880 թվականին հյուրախաղերով հանդես է եկել Պետրոս Ադամյանը՝ Ստեփան Սաֆրազյանի, Ս. Հովվյանի և այլոց հետ։ 1906-1907 թվականներին թատերախումբը ղեկավարել է Նիկողայոս Հովհաննիսյանը։ 1909 թվականին այստեղ ելույթներ է ունեցել Սիրանույշը։ 1890-1910-ական թվականներին թատրոնի զարգացմանը նպաստել են թատերական գործիչներ Ս. Ազնավուրյանը. Խ. Թեխմիշճյանը և ուրիշներ։
Խորհրդային իշխանության տարիներին թատրոնում հանդես են եկել Լևոն Երամյանը, Հովհաննես Աբելյանը. Վահրամ Փափազյանը և ուրիշներ, ավելի հաճախ՝ Թբիլիսիի հայկական թատրոնը։ 1937 թվականից թատրոնը դարձել է պետական, գոյատևել մինչև 1941 թվականը (ղեկավար՝ Արտաշես Վրույր)։


== Բեմադրություններ ==
Բեմադրվել են՝ Պարոնյանի «Մեծապատիվ մուրացկաններ», Սունդուկյանի «Պեպո», «Խաթաբալա», Շիրվանզադեի «Նամուս», «Պատվի համար», Դեմիրճյանի «Քաջ Նազար», Նաիրի Զարյանի «Վրեժ», Շիլլերի «Ավազակներ», Ծերեթելու «Կինտո» և այլն։
Այստեղ են աշխատել ռեժիսորներ Վ. Գասպարյանը, Համո Բաղդասարյանը, Ա. Աղաջանյանը, նկարիչ Արշալույս Չիֆլիկյանը և ուրիշներ։
1944 թվականից գործել է հայկական դրամատիկական խումբ (ապա՝ մշակույթի տան հայկական թատերախումբ)։


== Տես նաև ==
Թբիլիսիի Պետրոս Ադամյանի անվան պետական հայկական դրամատիկական թատրոն
Թբիլիսիի պատանի հանդիսատեսի հայկական թատրոն


== Ծանոթագրություններ ==
Լինոս (Հռոմի պապ)

Լինուս (Linus, 10, Տոսկանա, Իտալիա - 79, Հռոմ, Հռոմեական կայսրություն), Հռոմի եպիսկոպոս 64 (կամ 67) թ. առ 76 (կամ 78) թ. սեպտեմբերի 23-ը, Կաթոլիկ եկեղեցին նրան համարում է Պետրոս առաքյալից հետո երկրորդ Հռոմի պապը, Հիսուս Քրիստոսի 70 աշակերտներից մեկը։ Հիշատակվում է II դարի եկեղեցական գրող Հիրենեոս Լիոնացու «Աղանդների դեմ» երկում, որտեղ նա նույնացվում է Նոր Կտակարանի Առ Թիմոթեոս երկրորդ թղթում (4։22) հիշատակվող Լինոսի (Ղինոս) հետ («Աշխատի՛ր գալ նախքան ձմեռը։ Քեզ ողջունում են Եբուղոսը, Պուդէսը, Ղինոսը, Կլոդիան ու բոլոր եղբայրները»)։
Գոնսալվիս Դիաս (Մարանիան)

Գոնսալվիս Դիաս  (պորտ.՝ Gonçalves Dias), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի կենտրոնական մարզում։ Մտնում է Պրեզիդենտի Դուտրայի գավառի կազմի մեջ։ Բնակչությունը կազմում է 16 980 մարդ՝ 2006 թվականի տվյալներով։ Գրավում է 875,975 կմ2 տարածք։ Բնակչության խտությունը 19,4 մարդ\կմ2


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 20.278.347,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.200,40 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,568(տվյալները՝ ՄԱԿ-ի զարգացման ծրագրի)։


== Արտաքին հղումներ ==
Գոնսալվիս Դիասի մասին(չաշխատող հղում)
Բորիսոգլեբսկի շրջան

Բորիսոգլեբսկի շրջան (ռուս.՝ Борисоглебский муниципальный район), մունիցիպալ շրջան Ռուսաստանի Դաշնության Յարոսլավլի մարզում։
Ստեղծվել է 1929 թվականին։ Վարչական կենտրոնը՝ Բորիսոգլեբսկիյ։


== Աշխարհագրություն ==
Շրջանի տարածքի մակերեսը կազմում է 1750 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13283 մարդ։ Բնակչության խտությունը կազմում էր 7,59 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Էյվիլեր

Էյվիլեր (ֆր.՝ Eywiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 268 մարդ, բնակչության խտությունը` 57.14 մարդ/կմ²։ Բնակավայրը զբաղեցնում է 4.69 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ արևելք, Ստրասբուրգ քաղաքից` 60 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 179 աշխատունակ (15-64 տարեկան)  բնակիչ, որոնցից ակտիվ էին 116-ը, իսկ ոչ ակտիվները` 63։ Ակտիվության ցուցանիշը կազմում է 64,8 %։ 116 աշխատունակ մարդկանցից աշխատել է 103 անձ (61 տղամարդ և 42 կին)։ Գործազուրկ են եղել 13 անձ (6 տղամարդ և 7 կին)։ 63 անաշխատունակներից 15-ը եղել են աշակերտներ կամ ուսանողներ, 18-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոնգուր

Կոնգուր (ույգ.՝ قوڭۇر تاغ, «դարչնագույն լեռ», չինարեն՝ 公格尔山, Gōnggé'ěr Shān, մոնղ.՝ Хонгор Таг), լեռնային զանգված չինական Պամիրա մասում, որը գտնվում է Սինցզյան-Ույգուրական ինքնավար շրջանի տարածքում։ Վերին Կոնգուր (7649 մետր), Կոնգուրտյուբե (7530 մետր), Մուզթագ-Աթա (7546 մետր), Կոնգուրզմուզթագ լեռնաշղթայի բարձր գագաթները։
Կոնգուրը գտնվում է Մուզթագ-Աթա լեռների հյուսիսում և Կարակել լճի հյուսիս-արևելքում։ Մինչև 1900 թվականը այն եվրոպացիների համար բաց չի եղել։ Հետագայում կառուցվել է Կարակորումի խճուղին, որը կապել է Չինաստանը և Պակիստանը միմյանց, այդ պատճառով Կոնգուրը դարձել է ավելի մատչելի։ 1981 թվականի հուլիսի 5-ին Քրիս Բոնինգտոնի ղեկավարությամբ բրիտանական արշավախումբը կատարել է իր առաջին ճանապարհորդությունը դեպի Կոնգուր ։ 1956 թվականին Ե. Ա. Բելեցկովի գլխավորությամբ խորհրդա-չինական արշավախումը նվաճել է Կոնգուրտյուբեն։ Գագաթների միջև եղած հեռավորությունը կազմել է 10 կիլոմետր։ 
Լեռների վերին մասը ծածկված է սառույցով։ Կունգուրի հյուսիսային լանջը սնուցում է կենտրոնական և արևելյան Կարայալյակ սառցադաշտի մասնաճյուղը։ Կոնգուրի հարավային լանջին է թափվում Չիմգեն սառցադաշտի կենտրոնական ճյուղը, իսկ արևելյան կողմից սնուցում է ստանում հյուսիսային մասնաճյուղը։ Կարայալյակի և Չիմգենի երկարությունը կազմում է համապատասխանաբար 18,3 կմ և 21,3 կմ, սակայն ունեն նաև առավել ցածր լեզուներ (2750 և 3080 մ)։ Երկու սառցադաշտերն ունեն ընդլայնված արոտավայրեր։ Այդ արոտավայրերում բավականին հաճախ հանդիպում են յուրդ հովիվները։
Կոնգուրի լանջերը առավելապես մերկ են, ստորին գոտում, հյուսիսում և hյուսիս-արևելքում գրեթե կա բուսականություն։ Հիմնականում աճում է լեռնային գիհ և չիչխան։


== Ծանոթագրություններ ==


== Արտաքին հղումներ ==
Конгур в Энциклопедии живых приключений
А. Лебедев. Конгур. История горы и не только русская…
А. Лебедев. Видеофильм «Бросок на Конгур», 2007
Mountain.ru
Peakware.com Archived 2016-03-05 at the Wayback Machine.
Վառկյա

Վառկյա (էստ․՝ Varkja), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կորեական ալիք

Կորեական ալիք կամ Հալու (կորեերեն՝ 한류, չինարեն՝ 韓流, ռոմ.՝ Hallyu), հասկացություն, որը վերաբերում է ժամանակակից Հարավային Կորեայի մշակույթի տարածմանը ամբողջ աշխարհում։ Տերմինը ստեղծվել է Չինաստանում 1990-ականների կեսերին։ Այն հայտնի է դարձել պեկինյան լրագրողների կողմից, որոնք զարմացած էին երկրում հարավկորեական ժամանցի արդյունաբերության արագ աճից։ «Կորեական ալիքը» մեծ եկամուտ է բերում Հարավային Կորեայի բյուջեին։ Այն շարունակում է իր դիրքերն ամրապնդել Ասիայում և գրավում է Օվկիանիան, Հյուսիսային ու Լատինական Ամերիկան, Եվրոպան և Մերձավոր Արևելքը։


== Հեռուստասերիալներ ==
1999 թվականին Չինաստանում, Թայվանում, Վիետնամում, Հոնկոնգում և այլ ասիական երկրներում կորեական ալիքի հանրաճանաչության մասին լուրեր էին պտտվում։ Կորեական հեռուստասերիալները սկսեցին տարածվել Ասիայում, հայտնի դառնալով Ճապոնիայում, Չինաստանում և Հարավարևելյան Ասիայում, իսկ հետագայում նաև Եվրոպայում և Հյուսիսային Ամերիկայում։


== Փոփ երաժշտություն ==

Կորեական փոփ երաժշտությունը կամ Քեյ փոփը դարձան հալուի անբաժան մասը։ Կորեական փոփ երաժշտությանն են վերագրվում առանձնահատուկ գեղեցկությունն ու անհատականությունը, ինչպես նաև բազմակողմանիությունը։ Վերջին տարիներին կորեական ժամանցի ընկերությունները սկսեցին ՅուԹյուբը ընդունել որպես կորեական մշակույթի միջազգային տարածման հիմնական գործոնը։ Ըստ կորեացի միաջազգային արտիստների մարքեթինգով զբաղվող սեուլյան գործակալություններից մեկի նախագահ Բեռնի Չոյի, զվարճանքի ընկերությունները ագրեսիվորեն փորձում են համացանցի միջոցով միջազգային շուկա մտնել։


== Կորեական ալիքի այլ ասպեկտներ ==
Հալու հասկացությունն իր մեջ ներառում է նաև կորեական մշակույթի այլ ասպեկտների տարածումը, ինչպիսիք են ազգային խոհանոցը, հագուստը, տեսախաղերը և լեզուն։


== Քննադատություն ==
Ինչպես այլ մեդիա արդյունաբերության աճող շարժիչ ուժեր, այնպես էլ կորեական փոփ մշակույթը ևս հարձակման է ենթարկվել արագորեն տարածված երկրներում, ինչպես օրինակ Ճապոնիայում, Չինաստանում և Թայվանում։ Հակակորեական տրամադրությունները գալիս են պատմական թշնամանքից և էթնիկ ազգայնականությունից։ 2005 թվականի հուլիսի 26-ին Ճապոնիայում կոմիքսների գիրք է թողարկվել «Ատելությունը կորեական ալիքի հանդեպ» (չինարեն՝ マンガ 嫌韓流) վերնագրով, որը Amazon.com-ի ճապոնական բաժնում համար մեկ բեսթսելլեր է դարձել։ Ճապոնացի դերասան Սոսուկէ Տակաոկան իր թվիթթերյան էջում բացահայտ արտահայտել է իր հակակրանքը կորեական ալիքի նկատմամբ, որը օգոստոսի 8-ին սկիզբ դրեց առցանց շարժմանը՝ բոյկոտելու կորեական հեռարձակումը ճապոնական հեռուստատեսությամբ։


== Տես նաև ==
Հարավային Կորեայի մշակույթ
Քեյ փոփ
Դորամա


== Ծանոթագրություններ ==
Վասավուրտ Կարքային

Վասավուրտ Կարքային (գրաբ.՝ Վասաւուրտ Կարքային, 5-րդ դար - անհայտ), հայ նախարար Մարզպանական Հայաստանում, Կարքայինների իշխանական տոհմից։ Վահանանց պատերազմից (481-484) հետո՝ 484 թվականին սպարապետ Վահան Մամիկոնյանի կողմից պատգամավոր է գնացել պարսկական արքունիքի ներկայացուցիչ՝ զորավար Նիխորի մոտ։


== Ծանոթագրություններ ==
Բել Վի ան Օժ

Բել Վի ան Օժ (ֆր.՝ Belle Vie en Auge), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 518 մարդ, բնակչության խտությունը` 21.98 մարդ/կմ²։ Բնակավայրը զբաղեցնում է 23.57 կմ² տարածք։
Բնակավայրը ստեղծվել է 2016 թվականի հունվարին` Բիևիլ Քեթիևիլ և Սեն Լու դը Ֆրիբուա համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==